wickkiey/tamil-wikipedia-markdown huggingface dataset:
# நல்லாவூர் கிழார்

**நல்லாவூர் கிழார்** சங்ககாலப் புலவர்களில் ஒருவர். அகத்திணைப் பாடல்கள் இரண்டு இவர் பாடியனவாக உள்ளன. அவை அகநானூறு 86, நற்றிணை 154  
## இவர் தரும் செய்திகள்
### அகநானூறு 86-ல்
- திணை - மருதம்
- சங்ககாலத்தில் திருமணச் சடங்குகள் எவ்வாறு நிகழ்ந்தன என்பது இந்தப் பாடலில் விளக்கப்படுகிறது.
#### வதுவை நன்மணத்தில் பொதுமக்கள் சடங்கு
##### விருந்து
- உழுத்தம்பருப்பு வடையுடன் பெருவிருந்து அளிக்கப்படும்.
##### மணமேடை
- பந்தல் போட்டுப் புதுமணல் பரப்பப்படும்.
- மணப்பந்தலில் விளக்கு வைத்து மாலைகள் தொங்கவிடப்படும்.
- நிறைமதி நாளில் விடியற்காலத்தில் திருமணம் நடைபெறும்.

##### திருமணச் சடங்கு
- பொதுமக்களின் ஆரவாரத்துடன் வயது முதிர்ந்த பெண்களில் சிலர் தலையில் நிறைகுடத்துடன் முன்னே வருவர். சிலர் புதிய அகல் விளக்குடன் பின்னே வருவர். இடையில் மணப்பெண் அழைத்துவரப்படுவாள்.
- மக்களைப் பெற்றவரும், மங்கலநாண் எனப்படும் வாலிழை அணிந்தவருமாகிய மகளிரில் நான்கு பேர் மணப்பெண் தலையில் நீரில் நனைத்த பூக்களையும், நெல்லையும் தூவி வாழ்த்துவர்.

##### வாழ்த்து
'கற்பினின் வழாஅ நற்பல உதவிப் பெற்றோற் பெட்கும் பிணையை ஆகு' என்பர்.  

கற்பு நெறியில் வழுவாமல் வாழ்க. நல்ல குழந்தைகளாலும், பொருளாலும் பலவாறாகப் பலருக்கும் உதவி புரிக. உன்னைப் பெற்ற கணவனை விரும்பும் பிணையலாக (பெண்மானாக) நடந்துகொள்க - என்பர்.  

#### முதல் இரவு
பெற்றோர் தர 'பேர் இல் கிழத்தி ஆகு' என்று சொல்லி ஓரறையில் ஞெரேல் என மணமக்களைக் கூட்டுவிப்பர். மணமகள் குனிந்த தலையுடன் முகத்தைத் துணியால் மூடிக்கொண்டிருப்பாள். அவளைத் தழுவும் விருப்பத்தோடு மணமகன் முகத்திரையை விலக்குவான். 'உன் விருப்பம் யாது' என்பான். அவள் மகிழ்ந்து அவனை வணங்குவாள். மதைஇய நோக்கோடு அவனைப் பார்ப்பாள். (பிறகு இணைவர்)  
##### சொல் விளக்கம்
- உருந்து தலைப் பெய்த கொழுங்களி பிதவை = உழுந்த வடை
- திதலை அவ்வயிறு = குழந்தைப் பேற்றுக்குப் பின்னர் சுருங்கி மடிப்பு விழுந்த கோடுகளை உடைய வயிறு
- பெருஞ்சோற்று அமலை = பெருவிருந்து
- பெற்றோன் = மனைவியைப் பெற்ற கணவன்
- மதைஇய நோக்கு = மருண்ட பார்வை
- வதுவை = திருமணச் சடங்கு
- வாலிழை மகளிர் = தாலி அணிந்த மகளிர்

### நற்றிணை 184-ல்
- திணை - குறிஞ்சி
நல்ல மழையில் அவன் வந்து அவளுக்காகக் காத்திருக்கிறான். இத்தகைய மழையில் வரக்கூடாது என்று தலைவியும் தோழியும் பேசிக்கொள்கின்றனர்.  

பெருமழை. பேரிடி முழக்கம். அதனைத் தாங்கிக்கொண்டும், கேட்டுக்கொண்டும் கானம் 'கம்'மென்று இருக்கிறது. உழுவை என்னும் வேங்கைப்புலி யானையை வலப்பக்கமாக வீழ்த்திவிட்டு உரறுகிறது. இத்தகைய அச்சம் தரும் இரவில் அவர் வராமல் இருந்தால் நல்லது. (திருமணம் செய்துகொண்டு உடனிருக்க வேண்டும் என்பது அவர்கள் கருத்து)
# விக்கிப்பீடியா:உங்களுக்குத் தெரியுமா/2010

;டிசம்பர் 28, 2010  

;டிசம்பர் 21, 2010  

;டிசம்பர் 14, 2010  

;டிசம்பர் 7, 2010  

;நவம்பர் 14, 2010  

;அக்டோபர் 31, 2010  

;அக்டோபர் 21, 2010  

;அக்டோபர் 14, 2010  

;அக்டோபர் 7, 2010  

;செப்டம்பர் 28, 2010  

;செப்டம்பர் 21, 2010  

;செப்டம்பர் 14, 2010  

;செப்டம்பர் 7, 2010  

;ஆகஸ்ட் 28, 2010  

;ஆகஸ்ட் 21, 2010  

;ஆகஸ்ட் 14, 2010  
- 

;ஆகஸ்ட் 7, 2010  

;சூலை 28, 2010  

;சூலை 21, 2010  

<hr>  
;சூலை 14, 2010  

<hr>  
;சூன் 28, 2010  

<hr>  
;சூன் 21, 2010  

<hr>  
;சூன் 14, 2010  

<hr>  
;சூன் 7, 2010  

;மே 21, 2010  

<hr>  
;மே 14, 2010  

;ஏப்ரல் 14, 2010  

<hr>  
;மார்ச் 7, 2010  

<hr>  
;பெப்ரவரி 28, 2010  

<hr>  
;பெப்ரவரி 21, 2010  

<hr>  
;பெப்ரவரி 14, 2010  

<hr>  
;பெப்ரவரி 7, 2010  

<hr>  
;சனவரி 17, 2010  

<hr>  
;சனவரி 10, 2010  

<hr>  
;சனவரி 3, 2010
# 1984 தெற்காசிய விளையாட்டுப் போட்டிகள்


**1984 தெற்காசிய விளையாடுப் போட்டிகள்** அல்லது **முதலாவது தெற்காசிய விளையாட்டுப் போட்டிகள்** (*1st SAF Games*) நேபாளத் தலைநகர் கத்மண்டுவில் 1984 செப்டம்பர் 17 முதல் செப்டம்பர் 23 வரை தொடர்ச்சியாக ஆறு நாட்கள் நடைபெற்றது. முதற்தடவையாக நடைபெற்ற இப்போட்டியில் ஐந்து விளையாட்டுப் பிரிவுகளில் நடத்தப்பட்டது. இப்போட்டியில் இந்தியாவில் இருந்து 113 பேரும், இலங்கையில் இருந்து 42 பேரும் கலந்து கொண்டனர். இலங்கை விளையாட்டு வீரர்கள் ஜுலியன் போலிங் தலைமையில் கலந்துகொண்டனர். இப்போட்டிகளில் இந்தியா அதிக தங்கப் பதக்கங்களை வென்று முதலிடத்தைப் பெற்றுக் கொண்டது.  

## பங்குபற்றிய நாடுகள்
- நேபாளம்
- இந்தியா
- இலங்கை
- பாக்கிஸ்தான்
- மாலைதீவுகள்
- வங்காளதேசம்
- பூட்டான்

## ஒதுக்கப்பட்ட பதக்கங்கள்
- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 62
- வெள்ளிப் பதங்களின் எண்ணிக்கை - 62
- வெண்கலப் பதங்களின் எண்ணிக்கை - 61
- மொத்தப் பதக்கங்கள் -185

## பதக்க நிலை
| 1 | align= | 44 | 28 | 16 | 88 |  |
| --- | --- | --- | --- | --- | --- | --- |
| 2 | align= | 7 | 11 | 19 | 37 |  |
| 3 | align= | 5 | 3 | 2 | 10 |  |
| 4 | align= | 4 | 12 | 8 | 24 |  |
| 5 | align= | 2 | 8 | 13 | 23 |  |
| 6 | align= | 0 | 0 | 2 | 2 |  |
| 7 | align= | 0 | 0 | 1 | 1 | } |

## ஆதாரம்

- *டெயிலிநியுஸ்*, செப்டெம்பர் 16-25, 1984
# மிகைல் பக்கூனின்


**மிகைல் அலக்சான்ரோவிச் பக்கூனின்** (*Mikhail Alexandrovich Bakunin*, , - 1சூலை 1876) இவர் ஒரு ருசியாவைச் சேர்ந்த ஒரு புரட்சிகர அரசின்மைவாதி. மேலும் இவர் கூட்டாளுகை அரசின்மையின் நிறுவனரும் சமூக அரசின்மை மரபின் நிறுவனர்களில் ஒருவருமாவார். ஒரு பீடும் புகழும் பெற்ற செயற்பாட்டாளராக இவர் இருந்தமையால் ஐரோப்பாவின் மிகப்பரவலாக அறியப்பட்ட கருத்தியலாளராக பக்கூனின் இருந்தார். ருசியாவிலும் ஐரோப்பாவிலும் இருந்த முற்போக்காளர்களிடம் இவருடைய கருத்தியலின் தாக்கம் நிலவியது.  

பக்கூனின் பிரயாமுகினோ எனும் சிற்றூரில் பிறந்து வளர்ந்தார். அதற்குப்பிறகு , துவர் கவர்நரேட் எனும் ஊரில் மெய்யியல் படித்து பின் பிரெஞ்சு கலைக்களஞ்சிய ஆக்கங்களைப் படித்தார். இது யோஃகான் ஃவிக்டெ . அவரிலிருந்து எகலின் ஆக்கங்களுக்குள் பக்கூனின் ஆழ்ந்து சென்றார். அக்காலகட்டத்தின் செருமனிய அறிவர்கள் நடுவே மிகவும் தாக்கம் செலுத்திய சிந்தனையாளராக எகல் இருந்தார். இந்த நகர்வு எகலின் ** நடப்பில் நிலவும் எதுவும் பகுத்தறிவுக்கு உகந்தது **எனும் புகழ்பெற்ற கோட்பாட்டால் தன் ஆற்றலைக் காட்டி உள்ளார்ந்த குறைகளை மறைத்துகொண்ட எகலியனிய மெய்யியலில் பக்கூனினைத் தோய்ந்திடச் செய்தது. மாஸ்கோ பல்கலைக்கழகத்தில் மெய்யியல் அல்லது வரலாற்றுப் பேராசிரியர் ஆகும் நோக்கோடு பக்கூனின் 1840 ஆண்டில் செயின்ட் பீட்டர்ஸ்பர்க் மற்றும் பெர்லினுக்குச் சென்றார். அங்கிருந்து 1842இல் டிரட்சன் நகருக்குச் சென்றார். இறுதியில் பாரீசுக்குச் சென்று அங்கு பியர் யோகேப்பு புரூதோன் மற்றும் கார்ல் மார்க்சு ஆகியோரைச் சந்தித்தார்.
# அனைத்துலக தொழிலாளர்களின் ஒன்றியம்



**அனைத்துலக தொழிலாளர்களின் ஒன்றியம்** (*International Workingmen's Association*) அல்லது **முதலாவது அனைத்துலகம்** (*First International*) என்பது பல்வேறு இடதுசாரி அரசியல் குழுக்களையும் தொழிலாளர் சங்கங்களையும் கூட்டிணைக்கவென அமைக்கப்பட்ட ஒரு அனைத்துலகப் பொதுவுடமைக் கொள்கை அமைப்பு ஆகும். இந்த அமைப்பு 1864 ம் ஆண்டு இலண்டனில் நிறுவப்பட்டது. இதன் முதலாவது பேரவை 1966 ம் ஆண்டு நடத்தப்பட்டது.  

## பங்குபற்றிய அமைப்புகள்
- மார்க்சியவாதிகள் - கார்ல் மார்க்சு
- அரசின்மைவாதிகள் - மிகைல் பக்கூனின்
- தொழிலாளர் சங்கங்கள்
- ஐக்கிய அமெரிக்க தனிமனித்துவ அரசின்மைவாதிகள் - Stephen Pearl Andrews and William B. Greene
- பிரெஞ்சு Mutualists
- Blanquists
- ஆங்கில Owenites
- இத்தாலிய குடியரசுக்காரர்கள்
- ஐக்கிய அமெரிக்க தனிமனித்துவ அரசின்மைவாதிகள்
- Mazzini
# இரண்டாவது அனைத்துலகம்

**இரண்டாவது அனைத்துலகம்** (The Second International 1889–1916) என்பது சமவுடமைக் மற்றும் தொழிலாளர் கட்சிகளால் யூலை 14, 1889 இல் பாரிசில் நிறுவப்பட்ட ஒர் அமைப்பு ஆகும். இந்த பாரிசு மாநாட்டில் 20 நாடுகளைச் சார்ந்த சார்பாளர்கள் கலந்து கொண்டனர். இது முதலாவது அனைத்துலகத்தின் பணியை தொடர்ந்து முன்னெடுத்தது. இந்த அமைப்பில் இருந்து Anarcho-syndicalism மற்றும் Trade union ஆகியோர் அனுமதிக்கப்படவில்லை.  

மே 1 திகதியை அனைத்துலக தொழிலாளர் நாளாக அறிவித்தது, மார்ச் 8 அனைத்துலக பெண்கள் நாளாக அறிவித்தது, 8 மணி வேலை நேரத்திற்கான கோரிக்கையை முன்வைத்தது ஆகியவை இரண்டாவது அனைத்துலகத்தின் முக்கிய செயற்பாடுகளில் சில.
# ஜூனோ கடற்கரை



**சூனோ கடற்கரை** (ஜூனோ கடற்கரை, *Juno Beach*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஓவர்லார்ட் நடவடிக்கையில் நார்மாண்டி கடற்கரையின் ஒரு பகுதிக்கு வழங்கப்பட்ட குறிப்பெயர். நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்பு ஜூன் 6, 1944ம் தேதி துவங்கியது. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. படையெடுப்பு நிகழ்ந்த கடற்கரை ஐந்து பகுதிகளாகப் பிரிக்கப்பட்டிருந்தது - யூட்டா, ஒமாகா, கோல்ட், ஜூனோ மற்றும் சுவார்ட்.  

கோல்ட் மற்றும் சுவார்ட் கடற்கரைகளுக்கு இடையே அமைந்திருந்த ஜூனோ கடற்கரைக்குக் “கனடியக் கடற்கரை” என்றும் பெயரிடப்பட்டிருந்தது (இங்கு கனடியப் படைகள் தரையிறங்கின). கிழக்கில் சென் ஆபின் முதல் மேற்கில் கோர்செல் வரை நீண்டிருந்த இந்தக் கடற்கரையில் கனடிய 3வது காலாட்படைடிவிசன் தரையிறங்கியது. ஜெர்மானியத் தரப்பில் 716வது நகரா காலாட்படை டிவிசன் இக்கடற்கரையைப் பாதுகாத்து வந்தது. ஜூன் 6ம் தேதி காலை ஒன்றரை மணி நேர கப்பல் பீரங்கித் தாக்குதலுக்குப் பின்னர் 7.30 மணியளவில் ஜூனோ கடற்கரையில் கனடியப் படையிறக்கம் தொடங்கியது. மைக் மற்றும் நான் என்று இரு பிரிவுகளாகப் பிரிக்கப்பட்டிருந்த ஜூனோ கடற்கரைப் பகுதியில் ஜெர்மானிய எதிர்த்தாக்குதல்கள் மெதுவாகவே துவங்கின. இதனால் எளிதில் கனடியப் படைகள் ஜூனோவில் தரையிறங்கி விட்டன. ஜெர்மானிய நகரும் இருப்புப் படைகள் மறுநாளே ஜூனோவுக்கு அனுப்பப்பட்டன. ஜூன் 6ம் தேதி மாலை 6 மணியளவில் சென் ஆபின் நகரம் கனடியப் படைகளால் கைப்பற்றப்பட்டது. அன்று இரவுக்குள் கடற்கரையிலிருந்து 10 கி.மீ. வரை கனடியப் படைகள் முன்னேறி விட்டன. இத்தரையிறக்கத்தில் சுமார் 1000 கனடிய வீரர்கள் மாண்டனர் / காயமடைந்தனர். 7ம் தேதி சுவார்ட கடற்கரையில் தரையிறங்கிய பிரிட்டனியப் படைகளுடன் ஜூனோ படைகள் கைகோர்த்து விட்டன.  

## படங்கள்
# மிதவை வானூர்தி


**மிதவை வானூர்தி** (கிளைடர், *Glider Aircraft*) என்பது ஒருவகை வானூர்தி. காற்றை விட கனமான வானூர்தி வகையைச் சார்ந்த இது, வான் பயணத்தின் போது, இதன் ஏற்றப்பரப்புடன் காற்றின் இயங்கு எதிர்வினையால் கீழே விழாமல் தாங்கப்படுகிறது. இத்தகைய வானூர்திகளின் கட்டில்லா வான்பயணத்துக்கு பொறிகளின் (எஞ்சின்) உந்து சக்தி தேவையில்லை. ஆனால் பொறி பொறுத்தப்பட்ட வானூர்திகள் கோளாறினால் பொறி நின்று போயின் மிதவைகளாக செயல் பட வாய்ப்புண்டு. மிகப்பரவலாக அறியப்படும் மிதவை வானூர்தி காகித விமானமாகும்.  

பொதுவாக இவ்வகை வானூர்திகளில் பொறிகள் பொருத்தப்படுவதில்லையென்றாலும், சில மிதவை வானூர்திகளில் தரையிலிருந்து மேலெழும்பவும், பறக்கும் போது கூடுதல் உந்து சக்தி பெறவும் பொறிகள் பயன்படுத்தப்படுகின்றன. மிதவை வானூர்திகளில் பல வகைகள் உள்ளன. சில வானிலிருந்து கீழிறங்க மட்டும் பயன்படுத்தப்படுகின்றன (வான்குடைகளைப் போன்று). வேறு சில வகைகள் வளிமண்டல நிகழ்வுகளைத் துணையாகக் கொண்டு மேலேறவும், கீழிறங்கவும், பயண திசையை மாற்றவும் செய்கின்றன. இத்தகு மிதவைகள் விளையாட்டு நிகழ்ச்சிகளுக்கு பயன்படுத்தப்படுகின்றன.
# 1985 தெற்காசிய விளையாட்டுப் போட்டிகள்


**1985 தெற்காசிய விளையாட்டுப் போட்டிகள்** அல்லது **இரண்டாவது தெற்காசிய விளையாட்டுப் போட்டிகள்** (*2nd SAF Games*) வங்காளதேசத்தின் தலைநகர் டாக்காவில் 1985 டிசம்பர் 20 முதல் டிசம்பர் 26 வரை தொடர்ச்சியாக ஆறு நாட்கள் நடைபெற்றன. இரண்டாவது முறையாக நடைபெற்ற இப்போட்டியில் முதல் முறையை விட கூடுதலாக சில விளையாட்டுப் பிரிவுகளைச் சேர்க்க தெற்காசிய விளையாட்டுச் சம்மேளனம் தீர்மானித்தது. இப்போட்டியில் இந்தியாவில் இருந்து 238 வீரர்களும் இலங்கையில் இருந்து 35 வீரர்களும் கலந்து கொண்டனர். முதலாவது போட்டியை விட இலங்கை விளையாட்டு வீரர்கள் குறைவாகவே பங்கேற்றனர். இவர்கள் இம்முறனையும் ஜுலியன் போலிங் தலைமையிலேயே கலந்துகொண்டனர். போட்டியை நடத்தும் வங்காளதேசம் 200 போட்டியாளர்களையும் பாக்கித்தான் 139 போட்டியாளர்களையும் பங்கேற்கச் செய்தன. இப்போட்டிகளில் இந்தியா அதிக தங்கப் பதக்கங்களை வென்று முதலிடத்தைப் பெற்றுக் கொண்டது. இலங்கை நான்காவது இடத்தைப் பெற்றது.  

## பங்குபற்றிய நாடுகள்
- வங்காளதேசம்
- நேபாளம்
- இந்தியா
- இலங்கை
- பாக்கித்தான்
- மாலைதீவுகள்
- பூட்டான்

## ஒதுக்கப்பட்ட பதக்கங்கள்
- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 94
- வெள்ளிப் பதங்களின் எண்ணிக்கை - 91
- வெண்கலப் பதங்களின் எண்ணிக்கை - 99
- மொத்தப் பதக்கங்கள் -284

## விளையாட்டுக்கள்
அதிகாரபூர்வமாக 7 விளையாட்டுக்கள் இடம்பெற்றன. அவை:  


## பதக்க நிலை

| 1 | align= | 61 | 32 | 14 | 107 |  |
| --- | --- | --- | --- | --- | --- | --- |
| 2 | align= | 21 | 26 | 12 | 59 |  |
| 3 | align= | 9 | 17 | 38 | 64 |  |
| 4 | align= | 2 | 7 | 9 | 18 |  |
| 5 | align= | 1 | 9 | 22 | 32 |  |
| 6 | align= | 0 | 0 | 4 | 4 |  |
| 7 | align= | 0 | 0 | 0 | 0 | } |

## ஆதாரம்

- *டெயிலிநியுஸ்*, டிசம்பர் 19-28, 1985
# கோலதமோர்


**கோலதமோர்** (*Holodomor*, உக்ரேனியம்: *Голодомор*) அல்லது **பயங்கர பஞ்சம்** (*Terror-Famine*) **பெரும் பஞ்சம்** (*Great Famine*) என்பது 1932–1933 ம் ஆண்டுக் காலப் பகுதியில் உக்ரேனில் பட்டினியால் நடந்த இனப்படுகொலை ஆகும். இந்த நிகழ்வு உக்ரேனிய பட்டினி இனப்படுகொலை, தீவிரவாத உக்ரேனிய இனப்படுகொலை என்றும் அறியப்படுகிறது. இந்த நிகழ்வில் 1.5 இலிருந்து 12 மில்லியன் உக்ரேனிய மக்கள் இறந்திருக்கலாம் என்று கூறப்படுகிறது.  

கோலதமோர் நிகழ்வுக்கு ஒரு முக்கிய காரணம் அக் கால சோவியத் ஒன்றியத்தின் தலைவர் ஸ்ராலினின் கொள்கை ஆகும். உக்ரேனினில் நிகழ்ந்த உக்ரேனிய தேசியவாதத்தை தகர்க்க உக்ரேனிலில் இருந்து எல்லா உணவு மூலங்களும் வெளியேற்றப்பட்டன. உக்ரேனில் இருந்து எவரும் வெளியேறத் தடைசெய்யப்பட்டது. ஸ்ராலினின் கட்டளையில் நடந்த இந்த செயற்பாடுகள் பட்டினி படுகொலைக்கு மூல காரணம் ஆகும்.  


### நூல் பட்டியல்

- 
- 
- 

- 
- 
- 
- 
- 
- 
- 
- 
- 
- 
- 
- 
- 
- 
- 
- 

- 
- 
- 
- 
- 

- 
- 
- 
- 
- 
- 
- 
- 
- 
- 
- 

- 
- 
- 
- 

- 
- 
- 
- 

- 
- 
- 
- 
- 
- 
- 
- 

- 
- 
- 
- 
- 
- 

- 
- 
- 
- 
- 
- 

- 

- 
- 
- 
- 
- 
- 
- 
- 

- 

Original online issues for series:  
:::  
:::  
:::  
:::  
:::  
:::  
- 
- 
- 
- 
- 
- 
- 
- 

- 
- Liber, George. *Total wars and the making of modern Ukraine, 1914–1954* ( U of Toronto Press, 2016).
- 
- 
- 
- 
- 
- 

- 
- 
- (A collection of Mace's articles and columns published in *Den* from 1993 to 2004).
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

- 
- 
- 
- 
- 
- 
- 
- 
- 

- 
- </ref>
- 
- 
- 
- 

- 
- 
- 
- 
- 
- 
- 

- 

- 
- 
- 
- 
- 
- 
- 
- 

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

- 
- 
:::  
- 
- 
- 

- 
- 
- 
- 
- 
- 
- 
- 
- 
- 
- 

- 
- 
- 
- 
- |author-link=U.S. Commission on the Ukraine Famine|editor1-link=James Mace}}
:::  
:::  
:::  
- 
- 

- 
- 
- 
- 
- 

- 
- 
- 
- 
- 
- 
- 
- 
- 
- 

- 
- 
- 
- 
- 
- 

- 
-
# சோவியத் ஒன்றியத்தின் கூட்டுப் பண்ணைத் திட்டம்

**சோவியத் ஒன்றியத்தின் கூட்டுப் பண்ணைத் திட்டம்** என்பது 1928 - 1940 ஆண்டுகள் காலப் பகுதியில் ஸ்டாலின் தலைமையிலான சோவியத் பொதுவுடமைக் கட்சியால் முன்னெடுக்கப்பட்ட ஒரு பொருளாதாரக் கொள்கை ஆகும். சோவியத் ஒன்றியத்தை வேகமாக ஒரு முன்னேறிய நாடாக மாற்ற வேண்டும் என்றும், அதற்கு கனரக தொழில்கள் தேவை என்றும், அதற்கு மூலமாக உழுவுத் தொழிலே அமையும் என்றும் இசுராலின் கருதினார். இதனால் லெனினின் புதிய பொருளாதாரக் கொள்கைகளை மாற்றி ஐந்தாண்டுத் திட்டங்களைக் கொண்டு வந்தார்.  

இந்த கொள்கைகளின் படி உழவர்களின் உற்பத்திச் சொத்துக்களும் வன்முறையாக அரசுடமை ஆக்கப்பட்டது. உழவர்கள் அனைவரும் அரசு தொழிலாளர்கள் ஆக்கப்பட்டனர். உழவர்கள் உற்பத்தி செய்யும் எவற்றைம் அவர்களே நுகர முடியாது என்று‍ம் கூறப்பட்டது. இதனால் உழவர்களை கொத்தடிமைகாளாகத் தம்மை உணர்ந்தனர். இந்தக் கொள்கை கோல்டமோர், சோவியத் பஞ்சம் 1932-1933 போற பெரும் அழிவுகளுக்கு இட்டுச் சென்றது.
# நல்லிறையனார்

**நல்லிறையனார்** சங்ககாலப் புலவர்களில் ஒருவர். அவரது பாடல் சங்கநூல் தொகுப்பில் ஒன்றே ஒன்று இடம் பெற்றுள்ளது. அது புறநானூறு 393 எண்ணுள்ள பாடலாக அமைந்துள்ளது. சோழன் குளமுற்றத்துத் துஞ்சிய கிள்ளி வளவனிடம் பரிசில் வேண்டி இதனைப் பாடியுள்ளார்.  
- இந்தப் பாடலில் அடிகள் சிதைந்துள்ளன.

## பாடல் சொல்லும் செய்தி
புலவருக்கு ஊரில் தலைகாட்ட முடியாதபடி வறுமை. வீட்டுக் கூரை விழுந்துவிட்டது. வீட்டுப் பானைக்குச் சமைக்கும் ஆசையே இல்லாமல் போயிற்று. சோற்று ஈரம் அவரது சுற்றத்தின் கைகளுக்கு மறந்துவிட்டது. வளவ! வறுமையைப் போக்கு என உன்னிடம் வந்திருக்கிறேன். கொழுத்த கறிச்சோறு பருத்தி போல் வெளுத்த சோற்றோடு வேண்டும். பகன்றை மலர் போல வெண்ணிற ஆடை வேண்டும். - என்கிறார் புலவர்.  
### பழந்தமிழ்
- கலிங்கம் = நூலாடை
- கூமை = வீட்டுக் கூரை
- பழங்கண் = கவலைத் துன்பம்
# இசுராலினிசம்

**இசுராலினிசம்** என்பது சோவியத் ஒன்றியத்தின் 29 ஆண்டுகள் தலைவராக இருந்த யோசப் இசுராலினின் அரசியல் பொருளாதாரக் கொள்கைகளையும் அரசாட்சிக் முறைமையும் ஆகும். விரைவான தொழில்மயமாக்கம், ஐந்து ஆண்டுத் திட்டங்கள், சர்வதிகாரத் தலைவர், இரகசியக் காவல்துறை, மோசமான பரப்புரை, வன்முறையான அரசியல் ஒடுக்குமுறை போன்ற கூறுகளை இசுராலினிசம் கொண்டது.  

## கொள்கைகள்
### தேசியங்கள்
தேசியம் என்றால் என்ன என்பதை வரையறை செய்வதிலும், தேசியங்களின் உரிமைகள் தொடர்பாகவும் இசுராலின் அதிகாரத்துக்கு வர முன்பும் பின்பும் முரணான கொள்கைகளை முன்னெடுத்தார். அதிகாரத்திற்கு வர முன்பு உருசிய மேலாண்மைக்கு எதிராகவும், தேசியங்களின் தன்னாட்சி உரிமைகளுக்கு ஆதரவாகவும் அவர் கருத்து முன்வைத்திருந்தார். இவரது Marxism and the National Question என்ற ஆக்கம் இந்த வகையில் முக்கியம் பெறுகிறுது. இது லெனனின் ஆதரவைப் பெற்ற ஆவணம் ஆகும். இருவரும் சேர்ந்து Declaration of Rights of Peoples of Russia என்ற சான்றுரையிலும் கையப்பம் இட்டுள்ளார்கள்.  

இசுராலின் சோவியத் ஒன்றியத்தை தனது முழுமையான கட்டுப்பாட்டுக்குள் கொண்டு வந்த பின்னர் (1930 கள் தொடக்கம்) தேசியங்கள் தொடர்பான கொள்கைகள் நேர் எதிராக மாறின. தேசியங்கள் உருசிய சோவியத்துடன் ஒத்துப் போவது, நடுவன் அரசிற்கு கட்டுப்படுவது அவருக்கு முக்கியம் ஆகிற்று. உருசிய மொழியும் பண்பாடும் முதன்மை பெற்று, அவையே சோவியத் ஒன்றியத்தின் இணைப்புக் கூறுகளாக அவரால் முன்னிறுத்தப்பட்டன. இதனால் உருசியர் இல்லாத தேசியங்களை நசுக்குவதில் அவர் ஈடுபட்டார். இதன் ஒரு கோரமான ஒரு வெளிப்பாட யுக்ரேனிய மக்களை கட்டாயைப் பட்டினிப் படுகொலை செய்த கோலதமோர்.  

### ஒரு நாட்டில் சமவுடமை
ஒரு நாட்டில் சமவுடமை என்பது சோவியத் ஒன்றியத்தை பாதுகாப்பதே முதன்மையானது என்ற நோக்கில் முன்னெடுக்கப்பட்ட கொள்கை ஆகும். எல்லா நாடுகளில் புரட்சி, தொழிலாளர் ஆட்சி தேவை என்ற அடிப்படை கோட்பாட்டில் இருந்து இந்தக் கொள்கை விலகுகிறது.  

### Aggravation of class struggle under socialism
The theory of aggravation of the class struggle along with the development of socialism, a theoretical base supporting the repression of political opponents as necessary.
# நல்லூர்ச் சிறுமேதாவியார்

**நல்லூர்ச் சிறுமேதாவியார்** சங்ககாலப் புலவர்களில் ஒருவர் ஆவார். சங்க இலக்கியம் தொகுப்பில் இவரது பாடலாக ஒன்றே ஒன்று உள்ளது.  
## நற்றிணை 282 சொல்லும் செய்தி
தலைவி சொல்கிறாள். 'நான் அவன் நினைவாகவே இருக்கிறேன். அதனால் என் தோள் மெலிந்து வளையல் கழன்றோடுகிறது. என் அல்குல் வரி ஏக்கத்தால் வாடிப்போயிற்று. இதனை வேலன் தன் கழங்கை உருட்டி அணங்கு வருத்திற்று என்று சொல்லித் தணிக்கிறான்.' தணியுமா? தணிந்தால் சரி.  
## மேற்கோள் குறிப்பு
# நல்லெழுநியார்

**நல்லெழுநியார்** சங்ககாலப் புலவர் களில் ஒருவர். பரிபானல் 13 எண்ணுள்ள ஒரே ஒரு பாடல் இவர் பாடியதாகச் சங்கநூல் தொகுப்பில் இடம் பெற்றுள்ளது.  

இதில் இவர் திருமாலை வாழ்த்திப் பாடியுள்ளார்.  

எழு என்னும் சொல் நெஞ்செலும்பைக் குறிக்கும். எழுநியார் என்னும் சொல் கட்டழகான மார்புடையவர் என்னும் பொருளைத் தரும்.  

இப்பாடல் நோதிறம் என்னும் பண்ணால் இந்தப் புலவரால் பண்ணமைத்துப் பாடப்பட்டது.  
## பரிபாடல் 13 தரும் செய்தி
கருமேகம் சந்திரனையும் சூரியனையும் அணிந்திருப்பது போலத் திருமால் சங்கு சக்கரம் அணிந்துள்ளார்.  

ஆகாயம் ஓசையால் அறியப்படும். காற்று ஓசையாலும் தொடுதலாலும் அறியப்படும். தீயானது ஓசை, தொடுதல், ஒளி ஆகிய மூன்றாலும் அறியப்படும். நீர் இவை மூன்றுடன் சுவையையும் சேர்த்து நான்கினாலும் உணரப்படும். நிலம் இவற்றுடன் மணத்தாலும் உணரப்படும். இப்படி ஐம்பூதமாகவும், ஐம்புலனாகவும் திருமால் விளங்குகிறார்.  

மூவேழ் உலகத்து உயிரினங்களும் அவனுக்குள் அடக்கம். பாற்கடலில் ஆயிரம் தலை நாகத்தில் பள்ளிகொண்டிருப்பவன். ஒழுங்கு தவறியவரின் மார்பை உழும் கலப்பையை உடையவன். பன்றியாகி உலகைத் தாங்கும் கொம்பையுடையவன். இப்படி மூன்று திருவுருவங்களாகப் பிரிந்திருப்பவன்.  

அவன் நிறம் மேகம், காயாம்பூ, கடல், இருள், நீலமணி ஆகிய ஐந்தையும் போன்றது.  

காலமும், காலத்தின் நிழலும் அவன்.  

முன் பிறவியில் திருமாலை வாழத்தினோம். இப்பிறவியில் வாழ்த்துகிறோம். வரும் பிறவியிலும் வாழ்த்த அருள்புரிய வேண்டும் என்று வேண்டுகிறார்.
# நல்வழுதியார்

**நல்வழுதியார்** சங்ககாலப் புலவர்களில் ஒருவர். பரிபாடல் 12 எண்ணுள்ள பாடல் ஒன்று மட்டும் இவரது பாடலாகச் சங்கநூல் தொகுப்பில் இடம் பெற்றுள்ளது. வையை ஆற்றின் வெருமையை இது பாடுகிறது. நந்நாகனார் என்னும் இசைவாணர் இதற்கு இசை அமைத்து பாலையாழ்ப் பண்ணில் பாடியுள்ளார்.  
## பரிபாடல் 12 தரும் செய்தி
வையை ஆற்று நீராட்டு விழா இந்தப் பாடலில் விரித்துரைக்கப்மடுகிறது.  

மலைச்சாரலில் உதிர்ந்த மலர்களையும், தகரம், ஞாழல், தேவதாரு போன்ற மரங்களையும் வையா வெள்ளம் அடித்துக்கொண்டு வந்தது. கரையிலிருந்த நாகம், அகில், சுரபுன்னை, ஞெமை, சந்தனம் போன்ற மரங்களைப் பறித்து அசைத்துக்கொண்டு பாய்ந்தது.  

மதுரை மக்கள் நீராடச் செல்லத் தம்மை ஒப்பனை செய்துகொண்டனர். பொற்பூ, முத்துவடம், கைவளை, தோள்வளை, கட்டுவடம், கால்மோதிரம், மாலை, கூந்தலில் வெட்டிவேர், முதலானவற்றை அணிந்துகொண்டனர். அகில் போன்ற மண எண்ணெய் பூசிக்கொண்டனர். நீராடற் புடவை உடுத்திக்கொண்டனர்.  

ஆடவர் குதிரை, களிறு, தேர் ஆகியவற்றில் சென்றனர். வெள்ளத்தைக் கண்டுகளித்தவர் பலரும் பலவாறு பல்வேறு மொழிகளில் பேசிக்கொண்டனர். குழல், முழவு, மத்தரி, தடாரி, தண்ணுமை, மகுளி, தாளம் முதலான இசைக்கருவிகள் முழங்கின. ஆடவரும் பெண்டிரும் தம் நிறை அழிந்து ஒருவரை ஒருவர் நோக்கினர். காட்டினர். பேசிக்கொண்டனர். சிலர் ஊடுவதும் கூடுவதுமாக நடித்தனர்.  

அல்லி, ஆம்பல், குருக்கத்தி, சண்பகம், சுரபுன்னை, செங்கழுநீர், தாமரை, துளவு, நறவம், நாகம், பாதிரி, மல்லிகை, முல்லை, வகுளம் முதலான மலர்களை வெள்ளம் சுமந்து வந்தது.  

இவ்வாறு வையை பல்வகைப் புகழும் கொண்டு விளங்கியது.
# 1987 தெற்காசிய விளையாட்டுப் போட்டிகள்

**1987 தெற்காசிய விளையாட்டுப் போட்டிகள்** அல்லது மூன்றாவது தெற்காசிய விளையாட்டுப் போட்டிகள் (3rd SAF Games) இந்தியாவின் கொல்கத்தா நகரில் 1987 நவம்பர் 20 முதல் நவம்பர் 27 வரை நடைபெற்றது. மூன்றாவது தடவையாக நடைபெற்ற இப்போட்டியில் பத்து விளையாட்டுப் பிரிவுகளைச் சேர்க்க தெற்காசிய விளையாட்டுச் சம்மேளனம் தீர்மானித்தது. இப்போட்டியில் போட்டி நடைபெறும் நாடான இந்தியாவிலிருந்து 267 வீரர்கள் கலந்துகொண்டனர். இலங்கையில் இருந்து 107 வீரர்கள் பங்கேற்றனர். இப்போட்டிகளில் இந்தியா அதிக தங்கப் பதக்கங்களை வென்று முதலிடத்தைப் பெற்றுக் கொண்டது. பாக்கிஸ்தான் இரண்டாமிடத்தையும் இலங்கை மூன்றாவது இடத்தையும் பெற்றுக்கொண்டது.  

## பங்குபற்றிய நாடுகள்
- இந்தியா
- இலங்கை
- பாக்கிஸ்தான்
- வங்காளதேசம்
- நேபாளம்
- மாலைதீவுகள்
- பூட்டான்

## ஒதுக்கப்பட்ட பதக்கங்கள்
- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 116
- வெள்ளிப் பதங்களின் எண்ணிக்கை - 116
- வெண்கலப் பதங்களின் எண்ணிக்கை - 125
- மொத்தப் பதக்கங்கள் -357

## விளையாட்டுக்கள்
அதிகாரபூர்வமாக 10 விளையாட்டுக்கள் இடம்பெற்றன. அவை:  


## பதக்க நிலை

| 1 | align= | 91 | 45 | 19 | 155 |  |
| --- | --- | --- | --- | --- | --- | --- |
| 2 | align= | 16 | 39 | 14 | 66 |  |
| 3 | align= | 4 | 7 | 23 | 34 |  |
| 4 | align= | 3 | 20 | 31 | 54 |  |
| 5 | align= | 2 | 7 | 33 | 42 |  |
| 6 | align= | 0 | 1 | 5 | 6 |  |
| 7 | align= | 0 | 0 | 0 | 0 | } |

## ஆதாரம்

- *டெயிலிநியுஸ்*, நவம்பர் 19-30, 1987
# செங்கலடி



**செங்கலடி** கிழக்கு மாகாணத்தின் மட்டக்களப்பு மாவட்டத்திலுள்ள ஒரு நகரமாகும். ஆரம்ப காலத்தில் செங்கற் சூளைகள் பல அமையப்பெற்ற இடமாகக் காணப்பட்டமையினால் இப்பெயர் வந்திருக்கலாம் என்பது இவ்வூரின் வரலாற்றுச் செய்தியாகும். பெரும்பான்மையினராக இந்துக்களும் மற்றும் கிறித்துவர்கள், முஸ்லிம்கள் போன்ற மதத்தினர் தமிழ்மொழியினைப் பேச்சு மொழியாகக் கொண்டு ஒற்றுமையுடன் வாழ்ந்து வருகின்றனர். இவ்வூரில் மருத்துவமனை, வங்கிகள், பாடசாலை, தபாலகம், பிரதேசசெயலகம், போன்றவை உள்ளன.
# வந்தாறுமூலை



**வந்தாறுமூலை** இலங்கையின் கிழக்கு மாகாணத்தில் மட்டக்களப்பு மாவட்டத்திலுள்ள ஒரு ஊர். இது மட்டக்களப்பு நகரிலிருந்து 17 கி.மீ தூரத்தில் அமைந்துள்ளது. இங்கு கிழக்குப் பல்கலைக்கழகம் அமைந்துள்ளது.  

இலங்கை உள்நாட்டுப் போரின் போது 1990 இல் கிழக்குப் பல்கலைக்கழகத்தில் தஞ்சமடைந்திருந்த பொதுமக்கள் 175 பேர் இலங்கை இராணுவத்தால் படுகொலை செய்யப்பட்டனர். இந்நிகழ்வு வந்தாறுமூலை வளாகப் படுகொலைகள் என்று அழைக்கபடுகின்றது.  

இப்பிரதேசத்திற்கு வந்தாறுமூலை என பெயர் வர வரலாற்று முக்கியத்துவம் வாய்ந்த ஓர் நிகழ்வே காரணம் என கூறப்படுகின்றது. அதாவது, கண்ணகி மதுரையை எரித்துவிட்டு உக்கிர கோபத்துடன் இலங்கை வந்த போது இப்பிரதேசத்தில் வந்து தன் கோபம் ஆற்றப் பெற்றதாகவும், அதனாலேயே இக் கிராமம் வந்தாறுமூலை (வந்து+ஆறிய+மூலை) எனப் பெயர் பெற்றது.  

இக்கிராமத்தில் ஐந்து முக்கிய ஆலயங்கள் அமையப்பெற்றுள்ளன. அவை வந்தாறுமூலை கண்ணகி அம்மன் ஆலயம், வந்தாறுமூலை மகா விஷ்ணு ஆலயம் மற்றும் வந்தாறுமூலை காட்டித்தந்த எண்கோணேஸ்வரர் ஆலயம், வந்தாறுமூலை மாகாளி அம்மன் ஆலயம்,வந்தாறுமூலை நீர்முக பிள்ளையார் ஆலயம்  
என்பனவாகும்.  

## நீர்ப்பாசனக் குளங்கள்
வந்தாறுமூலையில் காணப்படும் நீர்ப்பாசனக் குளங்கள் பின்வருமாறு. அவற்றில் பல தூர்ந்து போன நிலையிலுள்ளன.  
1. குளத்து வெட்டைக் குளம்
1. ஈரனைக்குளம்
1. விற்பனை மடுக் குளம்
1. சமுனையடிப் பொத்தனைக் குளம்
1. சின்னத்துரைச் சோலையடிக் குளம்
1. பெரியசின்னத்துரைச் சேனைக் குளம்
1. அயண ஓடைக் குளம்
1. இலுக்குப் பொத்தானைக் குளம்

## ஆலயங்கள்
1. வந்தாறுமூலை கண்ணகி அம்மன் ஆலயம்
1. நீர்முகப் பிள்ளையார் ஆலயம்
1. வந்தாறுமூலை மகாவிஷ்ணு ஆலயம்
1. வந்தாறுமூலை காட்டித்தந்த எண்கோணேஸ்வரர் ஆலயம்
1. மருங்கையடி சித்தி விநாயகர் ஆலயம்
1. வந்தாறுமூலை ஸ்ரீ மாகாளி அம்மன் ஆலயம்
1. உப்போடை வயற்கரை விநாயகர் ஆலயம்
1. வந்தாறுமூலை ஸ்ரீ பாலவிநாயகர் ஆலயம்
1. வந்தாறுமூலை ஸ்ரீ மகா பெரியதம்பிரான் ஆலயம்
1. வந்தாறுமூலை ஸ்ரீ சிவமுத்து மாரியம்மன் ஆலயம்
# 1989 தெற்காசிய விளையாட்டுப் போட்டிகள்

**1989 தெற்காசிய விளையாட்டுப் போட்டிகள்** அல்லது நான்காவது தெற்காசிய விளையாட்டுப் போட்டிகள் (4th SAF Games) பாக்கிஸ்தானில் இசுலாமாபாத் நகரில் 1989 ஒக்டோபர் 20 முதல் ஒக்டோபர் 27 வரை நடைபெற்றது. இப்போட்டியில் இந்தியாவிலிருந்து 149 வீரர்களும், நேபாளத்திலிருந்து 185 வீரர்களும், இலங்கையிலிருந்து 132 வீரர்களும், மாலைதீவிலிருந்து 23 வீரர்களும் பங்கேற்றனர். இலங்கை அணிக்கு ஜுலியன்போலிங் தலைமை தாங்கினார். இப்போட்டிகளில் இந்தியா அதிக தங்கப் பதக்கங்களை வென்று முதலிடத்தைப் பெற்றுக் கொண்டது. போட்டியை நடத்திய பாக்கிஸ்தான் இரண்டாமிடத்தையும், இலங்கை மூன்றாவது இடத்தையும் பெற்றுக்கொண்டது.  

## பங்குபற்றிய நாடுகள்
- இந்தியா
- இலங்கை
- பாக்கிஸ்தான்
- வங்காளதேசம்
- நேபாளம்
- மாலைதீவுகள்
- பூட்டான்

## ஒதுக்கப்பட்ட பதக்கங்கள்
- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 111
- வெள்ளிப் பதங்களின் எண்ணிக்கை - 111
- வெண்கலப் பதங்களின் எண்ணிக்கை - 122
- மொத்தப் பதக்கங்கள் -344

## விளையாட்டுக்கள்
அதிகாரபூர்வமாக 10 விளையாட்டுக்கள் இடம்பெற்றன. அவை:  


## பதக்க நிலை

| 1 | align= | 61 | 43 | 20 | 124 |  |
| --- | --- | --- | --- | --- | --- | --- |
| 2 | align= | 42 | 33 | 22 | 97 |  |
| 3 | align= | 6 | 10 | 21 | 37 |  |
| 4 | align= | 1 | 13 | 32 | 46 |  |
| 5 | align= | 1 | 12 | 24 | 37 |  |
| 6 | align= | 0 | 0 | 3 | 3 |  |
| 7 | align= | 0 | 0 | 0 | 0 | } |

## ஆதாரம்

- *டெயிலிநியுஸ்*, ஒக்டோபர் 19-30, 1989
- 'சாப்' விளையாட்டுத் தகவல்கள் (சிங்கள மூலம்) -ராஜா கட்டுகம்பொல
# சாய்ந்தமருது



**சாய்ந்தமருது** (*Saintamaruthu*) இலங்கையின் கிழக்கு மாகாணத்தில் அம்பாறை மாவட்டத்தில் கல்முனை தேர்தல் தொகுதியில் அமைந்துள்ள உள்ள ஒரு ஊர். கிழக்கே வங்காள விரிகுடாவின் கடற்கரையினாலும் மேற்கே கல்முனைக்குடியினாலும் சூழ்ந்துள்ளது. இங்கு முஸ்லிம்கள் மட்டுமே வாழ்கின்றனர். அம்பாறை மாவட்டத்தின் கரையோரப் பிரதேசத்தில் மருதம், நெய்தல் ஆகிய நிலத் திட்டியைக் கொண்டதாக சாய்ந்தமருது அமைந்துள்ளது இதன் சிறப்பாகும்.  

சாய்ந்தமருது ஆரம்பத்தில் கல்முனை பிரதேச செயலகத்தின் ஒரு பிரிவாக இயங்கி வந்து, 2001 பெப்ரவரி 4 இலிருந்து ஒரு தனி பிரதேச செயலகமாக செயற்பட துவங்கியது.  

## சாய்ந்தமருது பிரதேச செயலகம்
சாய்ந்தமருது பிரதேச செயலகத்தில் 17 கிராமசேவைப் பிரிவுகள் உள்ளடக்கியுள்ளது. 2010 ம் ஆண்டின் கணக்கெடுப்பின் படி, 7118 குடும்பங்களும், 257652 மக்கள் தொகையும் 16,936 வாக்காளர்களும் இங்கு வாழ்ந்து வருகின்றனர். மக்கள்தொகையில் ஆண்கள் 50.4% வீதமும், பெண்கள் 49.6% வீதமும் உள்ளனர். இதன் சனத்தொகை அடர்த்தி வீதம் 3072 /சதுரகிமீ ஆகும். இவ்வூரின் மொத்த நிலப்பரப்பளவு 7சதுர கிலோ மீற்றராகும்.  

ஒரு ஜும்ஆ பள்ளிவாசல் உட்பட 22 பள்ளிவாசல்கள், ஒரு ஹிப்ளு மத்ரசா, ஒரு அரபுக் கல்லூரி, ஒரு தேசிய (சாகிரா) பாடசாலை உட்பட 8 பாடசாலைகள், ஒரு கோட்டக் கல்வி அலுவலகம், மக்கள் வங்கி, கிராமிய வங்கி, இலங்கை வங்கிக் கிளை, தனியான பலநோக்குக் கூட்டுறவுச் சங்கம், ஒரு அஞ்சல் நிலையம், 3 உப அஞ்சல் நிலையங்கள், இரு மாடிகளைக் கொண்ட சந்தைக் கட்டிடங்கள், பாரியளவிலான வணிக நிறுவனங்கள், பொது நூலகம், தொழில் பயிற்சி நிலையங்கள், ஒரு மாவட்ட மருத்துவமனை, சுகாதார வைத்திய அதிகாரி அலுவலகம் என்பனவற்றையும் இவ்வூர் கொண்டுள்ளது.  

இவற்றை விட, சன சமூக அமைப்புகள், விளையாட்டுக் கழகங்கள், தன்னார்வ அமைப்புகள், இலக்கிய அமைப்புகள் போன்றவைகளும் உள்ளன.  

கடல் வழியாக வந்த ஒல்லாந்தக் குழுவினர் இலங்கையில் முதன் முதலாகக் காலடி வைத்த இடம் சாய்ந்தமருது எனத் தெரிவிக்கப்பட்டிருக்கிறது. இது 1602 ஆம் ஆண்டு ஜூன் 2 ஆம் திகதி எனவும் குறிப்பிடப்பட்டிருப்பதாகவும், ஒல்லாந்தரது கப்பலொன்றின் தளபதியான ஜொரிஸ் வான் ஸ்பில் பேர்கன் என்பவரே சாய்ந்தமருதில் தரையிறங்கி, பின்னர் சம்மாந்துறையில் தங்கியிருந்து அங்கிருந்து கண்டிக்குச் சென்று முதலாம் விமல தர்ம சூரியன் மன்னனைச் சந்தித்தான். இப்பயணத்தின் போது மட்டக்களப்பு பிரதேசத்தில் தான் சந்தித்த சோனகர் (Mooren) மற்றும் துலுக்கர் (Tureken) பற்றியும் தனது நாட் குறிப்பேட்டில் விபரித்துள்ளார்.
# மண்டூர்



**மண்டூர்** (*Mandur*) இலங்கையின் கிழக்கு மாகாணத்தின் மட்டக்களப்பு மாவட்டத்தில் மட்டக்களப்பு நகரில் இருந்து தென் திசையில் சுமார் நாற்பது மைல்களுக்கப்பால் அமைந்துள்ள ஒரு கிராமம். குறிஞ்சி, முல்லை, மருதம், நெய்தல் ஆகிய நாநிலங்களையும் கொண்டதாக இக்கிராமம் காணப்படுகிறது.  

மண்டு மரங்கள் அதிகளவில் காணப்பட்டதால் காரணப்பெயராகவே மண்டூர் எனும் பெயர் உருவானதாக கூறப்படுகின்றது. வரலாற்றுச் சிறப்புமிக்க மண்டூர் கந்தசுவாமி கோயில் இங்கு அமைந்துள்ளது.
# கொம்மாதுறை



**கொம்மாதுறை** இலங்கை மட்டக்களப்பு மாவட்டத்தில் உள்ள ஒரு அழகிய சிறிய கிராமமாகும். கொம்மாதுறை எனப் பெயர் வரக்காரணம் இந்த ஊரை மையமாக வைத்தே கொம்பன் யானைகள் வந்து கரை ஒதுங்கும் ஒரு துறையாக இது காணப்பட்டமையாகும்.ஆரம்பத்தில் இக் கிராமம் விவசாய கிராமமாக காணப்பட்ட போதிலும் தற்போது இலங்கையில் தற்போது ஏற்பட்டுவரும் அபிவிருத்தி பணிகள் காரணமாக பல்வேறுபட்ட துறைகளில் இக் கிராமம் வளர்சிகண்டு வருகின்றது.
# கொய்


**கொய்** (*Galathea gizzard shad*, *Nematalosa galatheae*) என்னும் மீனினம் சவர் நீர்நிலைகளிலேயே கூடுதலாக வாழ்கிறது.  

## தோற்றம்
இம்மீன்கள் 16.3 செ.மீ வரை கண்டறியப்பட்டுள்ளன.  

## சூழியல்
இம்மீன்கள் பெரும்பாலும் கடல்களில் வாழ்ந்து வந்தாலும், இனப்பெருக்கம் செய்யும் காலத்தில் மட்டும் நன்னீர் ஆறுகளுக்குச் செல்லும் பண்புடையன.  

## பரம்பல்
இவை இந்தியாவின் தென்மேற்குக் கடற்கரை, வங்காள விரிகுடா, அந்தமான் கடல், தாய்லாந்து, இலங்கை சிங்கப்பூர், வியட்நாம் ஆகிய நாடுகளின் கடற்கரை முதலிய இடங்களில் காணப்படுகின்றன.  

## இலக்கியத்தில் கொய்
பொய்க் கெண்டை என்று அழைக்கப்படும் கொய் மீன் பற்றிய குறிப்பொன்று அப்பர் தேவாரத்தில் காணப்படுகிறது.  

<blockquote>"கை அனைத்தும் கலந்து எழுகாவிரி  

செய் அனைத்திலும் சென்றிடும், செம்புனல்  

கொய் அனைத்தும் கொணரும் குரக்குக்கா  

ஐயனைத்தொழுவார்க்கு அல்லல் இல்லையே" (188-3)</blockquote>  

என்று ஐந்தாம் திருமுறையில் குறிப்பிடும் அப்பர் அடிகள் காவிரியின் வெள்ள நீரில் இம்மீன் மிகுந்த அளவில் வந்ததாக, மயிலாடுதுறை வட்டம், பழவாற்றின் கரையிலுள்ள திருக்குரக்காவல் எனும் ஊர்ப் பதிகத்தில் பாடியுள்ளார்.
# ஆபாசவாதம்

இந்து சமயத்தில் **ஆபாசவாதம்** என்பது வேதாந்தத்தின் இரு வகைகளுள் ஒன்றாகும். மற்றையது பரிணாமவாதம். அத்வைத சிந்தனைகளின் தனித்துவமான வாதங்களில் ஆபாசவாதமும் ஒன்றாகும். அதாவது பிரம்மமே ஆன்மாவாகத் தோன்றுகின்றது என்பதை விளக்குவதற்காக அத்வைத சிந்தனாவாதிகள் கையாண்ட நெறிமுறைகளுள் இதுவும் முன்னிலைப்படுத்தப்படுகின்றது. ஆபாசம் என்பது உண்மை போலவே தோற்றமளிக்கும் போலி (மாயை) ஆகும்.  

அதாவது, பிரம்மமானது மாயையின் காரணத்தினால் ஆன்மாவாகத் தெரிகின்றது என்பது அத்வைதிகளின் கொள்கை. இவ்வாறு பிரம்மம் தெரிவதற்கு மாயை அல்லது அவித்தை எவ்வாறு துணைபுரிகின்றது என்பதை எடுத்துக் காட்ட இவ் ஆபாசவாதம் முன்வைக்கப்படுகின்றது.  

நிறமற்ற பளிங்கின் அருகில் செந்நிறப் பூவினைக் கொண்டு வரும்போது அப்பளிங்கானது செந்நிறமாகவே மாறிவிடுவதனை அவதானிக்க முடிகின்றது. அதனைப் போன்றே எவ்வித சலனமும் அற்றிருக்கும் பிரம்மத்தின் அருகில் மாயையினால் ஏற்படும் அவித்தை பிரம்மத்தை ஆன்மாவாகத் தோற்றுவிக்கின்றது. என்பதுவே ஆபாசவாதம்.  

ஆனால், பிற்கால வேதாந்திகள் இதற்கு மறுப்புரைகள் வழங்கத் தவறிவிடவில்லை. "பளிங்கும் பூவும் இருந்தபடியே இருக்கும்போது பளிங்கில் எவ்வித சலனமும் ஏற்படுவதில்லை. பளிங்கு இயல்பாகவே இருக்கின்றது. ஆனால், பளிங்கின் அருகில் பூவோ, அல்லது பூவின் அருகிலோ பளிங்கோ வரும்போதுதான் பளிங்கின் இயல்பில் மாற்றம் ஏற்படுகின்றது. எனவே, அவ்வாறு பளிங்கையும், பூவையும் ஒன்றன் அருகில் மற்றொன்றைக் கொண்டு வருவதற்கு ஒருவர் தேவை. ஏனெனில் அவை தானாக அசையமாட்டா. அதுபோலவே, பிரம்மத்தையும் - மாயையினால் ஏற்பட்ட அவித்தையையும் அருகருகே கொணர்ந்து அதன் மூலமாக ஆன்மாவை தோற்றுவிப்பதற்கு இவை இரண்டிலிருந்தும் வேறுபட்ட ஒரு பொருள் தேவை!" என்கின்றனர்.  

அவ்வாறு ஒரு பொருள் காணப்படுமாயின் "ஏகம் ஸத்" என்ற மகாவாக்கியத்திற்கு "உள்ளபொருள் ஒன்று" என சங்கரர் கொடுத்த விளக்கம் தவறாக அமைவதோடு, அவரது ஒருமை வாதம் எனும் அடிப்படைக் கோட்பாடே பொய்யானதாகிவிடும் என்கின்றனர்.
# சாராயம்

யின் சாராயக் குப்பி ஒன்று]]  
**சாராயம் ** (Arrack) தெற்காசியா மற்றும் தென்கிழக்கு ஆசியா நாடுகளில் கரும்புச்சாறு, தென்னை ஊறல் அல்லது பழச்சாறுகளைப் புளிக்க வைத்து வடிதிறுக்கப்படும் ஓர் மது பானமாகும். சாராயம் பொதுவாக பொன்மஞ்சள் நிறத்தில் இருக்கும். மத்திய கிழக்கு நாடுகளில் "அரக்" என்று வழங்கப்படும் நிறமற்ற பானத்திலிருந்து இது வேறானது.தென்னையிலிருந்துப் பெறப்படும் சாராயம் தானியத்திலிருந்தோ பழத்திலிருந்தோ வடிக்கப்படாமையால் இசுலாமியர்களின் மதுவிலக்கு விதிக்கு இது "விலக்காகக்" கருதப்படுகிறது.  

இந்தியாவில் கரும்பாலைகளில் சர்க்கரை தயாரிக்கும் போது கிடைக்கும் **மொலாசஸ்** எனும் வெல்லப்பாகுவிலிருந்து எரிசாராயம் எடுத்து, பின் அதில் தேவையான நீரைக் கலந்து சாராயம் தயாரிக்கப்படுகிறது.  

## தென்னங் கள்
தென்னை மரத்தின் பூக்கள் மலரும் முன்பே அவற்றிலிருந்து பால்போன்ற திரவம் திரட்டப்பட்டு ஊற வைக்கப்படுகிறது. இது மிதமான ஆல்ககோல் பானமாக "தென்னங் கள்" (toddy) என்றழைக்கப்படுகிறது. இதனை தேக்குப்பானைகளில் புளிக்க வைத்து வடித்திறக்க்போது கிடைக்கும் சாராயம் விஸ்கிக்கும் ரம்மிற்கும் இடைப்பட்ட உருசியுடன் உள்ளது.இதன் ஆல்ககோல் இருப்பு பொதுவாக 33% முதல் 50% வரை இருக்குமாறு (கொள்ளவில் 66 -100) வடித்தெடுக்கப்படுகிறது.  

## இலங்கையில்
இலங்கையில் சாராயம் மிகவும் பிரபலமான உள்ளூர் மது வகையாகும். பெரும்பாலான குறைந்தவிலை சாராய வகைகளில் சாராயமும் பிற தெளிந்த ஆல்ககோல்களும் கலக்கப்படுகின்றன. சில பரவலான விற்பனைப் பெயர்கள்:  
- வி.எஸ்.ஓ.ஏ (V.S.O.A.) ("Very Special Old Arrack")
- ஓல்ட் ரிசர்வ் (Old Reserve)
- எக்ஸ்ட்ரா ஸ்பெஷல் (Extra Special)
- டபுள் டிஸ்டில்ட் (Double Distilled)

;கூடுதலான தயாரிப்பு நிறுவனங்கள்:  
- ராக்லாண்ட் (Rockland)
- மென்டிஸ் (Mendis)
- ஐடிஎல் (IDL)
- டிசிஎஸ்எல் (DCSL)

இலங்கையின் சாராயம் ஐக்கிய இராச்சியத்தில் ஐரோப்பிய விற்பனைக்காக குப்பிகளில் அடைக்கப்படுகிறது.
# மனிதர்களின் மற்றும் குடிமக்களின் உரிமைகள் சாற்றுரை

, 1789ஆம் ஆண்டு பிரான்சின் தேசிய அரசமைப்பு மன்றம் *மனிதர்களின் மற்றும் குடிமக்களின் உரிமைகள் சாற்றுரை*யை ஏற்றது.]]  

***மனிதர்களின் மற்றும் குடிமக்களின் உரிமைகள் சாற்றுரை ***(Declaration of the Rights of Man and of the Citizen) (பிரெஞ்சு:Déclaration des droits de l'Homme et du Citoyen) என்ற ஆவணம் பிரெஞ்சுப் புரட்சியின் பின்னர் உலகளாவிய அனைத்துத் தட்டு மக்களுக்கும் தனிநபராகவும் மற்றும் கூட்டாகவும் வரையறுக்கப்பட்ட உரிமைகளைக் கொண்ட அடிப்படை ஆவணமாகும். இயல்புரிமைக் கோட்பாட்டினால் உந்தப்பட்ட இந்த உரிமைகள் எல்லோருக்குமானது; எந்நேரத்திலும், எவ்விடத்திலும் பொருத்தமானது; மனிதரின் இயற்கைக்கு தொடர்புள்ளது. இது பிரெஞ்சு குடிமக்களுக்கும் *எவ்வித விலக்குமின்றி அனைத்து மனிதர்களுக்கும் * அடிப்படை உரிமைகளை வரையறுத்தாலும், மகளிர் மற்றும் அடிமைகளின் நிலையை வரையறுக்கவில்லை; இருப்பினும், இதுவே பன்னாட்டு மனித உரிமைகள் ஆவணங்களுக்கு முன்னோடியாக அமைந்தது.  

## வெளியிணைப்புகள்
- *The Declaration of the Rights of Man and of the Citizen*
- *Déclaration des droits de l'Homme et du citoyen*
# கேரன்டான் சண்டை



**கேரன்டான் சண்டை** (*Battle of Carentan*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் ஒரு பகுதியாகும். இதில் அமெரிக்க தரைப்படை நாசி ஜெர்மனியின் ஆக்கிரமிப்பில் இருந்த பிரான்சின் கேரன்டான் நகரைத் தாக்கிக் கைப்பற்றியது.  

பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. படையிறக்கம் நிகழ்ந்த கடற்கரைகள் ஐந்து பிரிவுகளாகப் பிரிக்கப்பட்டிருந்தன. ஜூன் 6 இரவுக்குள் ஐந்து பிரிவுகளில் தரையிறங்கிய படைகள் கைகோர்த்து விட வேண்டுமென்பது திட்டம். ஆனால் ஒமாகா கடற்கரையில் எதிர்பாராத வண்ணம் ஜெர்மானியப் பாதுகாவல் படைகளின் எதிர்த்தாக்குதல் கடுமையாக இருந்ததால் அங்கு தரையிறங்கிய அமெரிக்கப் படைகள் அடுத்திருந்த யூட்டா கடற்கரைப் படைகளுடன் கைகோர்க்க முடியவில்லை. இந்த இரு படைப்பிரிவுகளுக்கும் இடையே உள்ள இடைவெளியில் ஜெர்மானிய எதிர்த்தாக்குதல் நிகழக் கூடும் என்று நேச நாட்டு உளவுத் துறையினர் எச்சரித்ததால் அமெரிக்க தளபதி ஒமார் பிராட்லி இரு படைப்பிரிவுகளையும் இணைப்பதற்கு முன்னுரிமை அளித்தார். இரு கடற்கரைகளுக்கும் இடையே இருந்த கேரன்டான் நகரைக் கைப்பற்ற உத்தரவிட்டார். இந்த பொறுப்பு நார்மாண்டியில் வான்வழியே தரையிறங்கியிருந்த அமெரிக்க 101வது வான்குடை டிவிசனுக்குத் தரப்பட்டது.  

ஜூன் 10ம் தேதி கேரன்டான் நகர் மீதான தாக்குதல் தொடங்கியது. ஜெர்மானிய 6வது வான்குடை ரெஜிமண்ட், இரண்டு கிழக்கு பட்டாலியன்கள் நகரைப் பாதுகாத்து வந்தன. அவற்றின் உதவிக்கு அனுப்பப்பட்ட 17வது எஸ். எஸ் பான்சர்கிரனேடியர் டிவிசன் நேச நாட்டு வான்வழித் தாக்குதல்களால் குறித்த நேரத்தில் நகரை அடைய முடியவில்லை. மூன்று நாட்கள் கடுமையான சண்டைக்குப் பின் அமெரிக்கப் படைகள் கேரன்டானைக் கைப்பற்றின. ஜூன் 13ல் நிகழ்ந்த ஜெர்மானிய எதிர்த்தாக்குதலை அமெரிக்க 2வது கவச டிவிசனின் படைப்பிரிவுகளின் உதவியுடன் சமாளித்து நகர் முழுவதையும் தங்கள் கட்டுப்பாட்டில் கொண்டுவந்தன.
# ஒங்கொங் தீவு


**ஒங்கொங் தீவு** அல்லது **ஆங்காங் தீவு** (*Hong Kong Island*) என்பது ஒங்கொங் சிறப்பு நிர்வாகப் பகுதியில் உள்ள ஒரு தீவாகும். இது ஒங்கொங் சிறப்பு நிர்வாக நிலப்பரப்புக்குள் உள்ள தீவுகளில் இரண்டாவது பெரிய தீவாகும். இத்தீவின் மக்கள் தொகை 1,289,500 ஆகும். 2008 ஆம் ஆண்டின் கணிப்பின் படி மக்கள் அடர்த்தி 16,390/கி.மீ ஆகும்.  

## வரலாறு
1842 இல் நடந்த முதலாம் அபினிப் போரின் முடிவில் பிரித்தானியரால் கைப்பற்றப்பட்ட முதல் நிலப்பரப்பு இந்த ஒங்கொங் தீவாகும். பிரித்தானியர் இத்தீவை தம்வசப்படுத்தும் போது, இத்தீவில் கிட்டத்தட்ட 7,000 வரையிலான பூர்வக் குடிகள் மட்டுமே இருந்துள்ளனர். ஆங்காங்கே சில மீனவக் குடிகள் மட்டுமே தென்பட்டுள்ளன.
# தமிழ் இலக்கண நூல்கள்

தொல்காப்பியத்தை முதல்நூலாகக் கொண்டு தமிழில் பல வழிநூல்கள் தோன்றின. அவற்றை ஓரளவு காலநிரல் செய்தும் பொருள்நோக்கில் தொகுத்தும் அறிஞர்கள் நெறிப்படுத்தியுள்ளனர். அதே வரிசையில் தமிழ் இலக்கண நூல்களின் பெயர்களும் அவற்றைப் பற்றிய செய்திகளும் இங்குத் தரப்படுகின்றன. தொல்காப்பியத்துக்கு முதல்நூல் அகத்தியம் என்பது இறையனார் அகப்பொருள் உரையால் உணரப்பட்டாலும், அகத்தியம் நூல் கிடைக்கவில்லை.  

## தமிழ் இலக்கண நூல்கள்

## தொகுத்துக் காட்டும் நூல்
பதிப்பாசிரியர் முனைவர் ச. வே. சுப்பிரமணியன், தமிழூர், வெளியீடு - மெய்யப்பன் பதிப்பகம், முதல் பதிப்பு 24 மார்ச்சு 2007  

## இவற்றையும் காண்க

- காலநிரல்
# கண்மணி குணசேகரன்



**கண்மணி குணசேகரன்** (பிறப்பு: 1971) ஒரு தமிழ் எழுத்தாளர். இவரது இயர்பெயர் குணசேகரன். விருத்தாச்சலம் தமிழ்நாடு அரசுப் போக்குவரத்துக் கழகப் பணிமனையில் பணிபுரிந்து வருகிறார். இவர் “தலைமுறைக் கேடயம்”, “காலடியில் குவியும் நிழல் வேளை” எனும் கவிதைத் தொகுப்புகளையும், சிறுகதைகள் மற்றும் புதினங்களையும் எழுதியுள்ளார். 2007 ஆம் ஆண்டிற்கான சுந்தர ராமசாமி நினைவாக வழங்கப்படும் நெய்தல் விருதினைப் பெற்றுள்ளார். இவர் தொகுத்த *“நடுநாட்டுச் சொல்லகராதி”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் அகராதி கலைக்களஞ்சியம், கலைச் சொல்லாக்கம், ஆட்சித் தமிழ் எனும் வகைப்பாட்டில் பரிசு பெற்றிருக்கிறது.  

## படைப்புகள்
- அஞ்சலை (நாவல்)
- நெடுஞ்சாலை (நாவல்)
- கோரை (நாவல்)
- வந்தாரங்குடி (நாவல்)
- பூரணி பொற்கலை
- ஆதண்டார் கோயில் குதிரை
- தலைமுறைக் கோபம்
- கிக்குலிஞ்சான்
- மூன்றாம் நாள் பெண்
- சமாதானக் கறி
- உயிர்த்தண்ணீர்
- நடுநாட்டுச் சொல்லகராதி
- வெள்ளெருக்கு
- காலிறங்கிப் பெய்யுமொரு கனமழை
- வாடாமல்லொ
- சிற்றகலில் தொற்றிய தீத்துளி
- காட்டின் பாடல்
- மிளிர் கொன்றை
- காலடியில் குவியும் நிழல்வேளை
- உத்திமாக்குளம்

## <big>விருதுகள்</big>

- கலைஞர் பொற்கிழி விருது (2019)
- கிரா விருது (2010), விஜயா வாசகர் வட்டம் சார்பாக
# பவா செல்லத்துரை


**பவா செல்லத்துரை** (*Bava Chelladurai*) என்பவர் ஒரு தமிழ்ச் சிறுகதை எழுத்தாளரும், பதிப்பாசிரியரும் ஆவார். இவர் மொழிபெயர்ப்பாளர், நடிகர், கதைசொல்லி என பன்முகம் கொண்டவர்.  

இவர் தமிழக முற்போக்கு எழுத்தாளர் சங்கத்தில் இருந்துள்ளார். திருவண்ணாமலையில் வம்சி புத்தக நிலையம் மற்றும் பதிப்பகம் நடத்துகிறார். ஸ்டார் விஜய் தொலைக்காட்சியின் பிரபல நிகழ்ச்சியான பிக் பாஸ் தமிழின் ஏழாவது பருவத்தில் கலந்து கொண்டு இரண்டாவது வாரத்தின் 8 வது நாளில் உடல் நிலை காரணமாக வெளியேறினார்.  

## குடும்பம்
இவரது சொந்த ஊர் திருவண்ணாமலை ஆகும். திருவண்ணாமலை சாரோன் போர்டிங் பள்ளியில் கலை இலக்கிய மாநாடு நடைபெற்றது. அங்கு கே. வி.ஷைலஜா என்ற பெண்ணைச் சந்தித்தார். இருவரும் திருமணம் செய்து கொண்டனர்.‌ கே. வி. ஷைலஜா ஒரு மொழிபெயர்ப்பாளராக உள்ளார். இவரது மனைவியின் அக்கா கே. வி. ஜெயஸ்ரீ, சிறந்த தமிழ் மொழிபெயர்ப்புகான சாகித்திய அகாதமி விருது பெற்றவர்.  

## படைப்புகள்
### நட்சத்திரங்கள் ஒளிந்துகொள்ளும் கருவறை

ஜனவரி 2008 இல் *நட்சத்திரங்கள் ஒளிந்துகொள்ளும் கருவறை* என்ற சிறுகதைத் தொகுதி வெளிவந்துள்ளது. இதனை வம்சி பதிப்பகம் வெளியிட்டுள்ளது.  

### நீர் மற்றும் கோழி
நீர் மற்றும் கோழி என்பது வம்சி பதிப்பகம் வெளியிட்ட நூலாகும். இதில் பவா செல்லத்துரையின் கரு சிறுகதைகள் இடம்பெற்றுள்ளன.  

### 19 டி. எம். சாரோனிலிருந்து
### எல்லா நாளும் கார்த்திகை
### பங்குக்கறியும் பின்னிரவுகளும்

## மொழிபெயர்ப்புகள்
மலையாள எழுத்தாளர் பால் சாக்கரியாவின் கதை *தேன்* என்ற பெயரில் சிறு நூலாக வெளியிடப்பட்டது. இதனை பவா செல்லத்துரை மொழிபெயர்த்துள்ளார். வம்சி பதிப்பகம் வெளியிட்டுள்ளது.  

## திரைத்துரையில் நடிகராக
| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2016 | *ஜோக்கர்* |  |  |
| 2019 | *பேரன்பு* | சித்தா |  |
| *குடிமகன்* |  |  |  |
| 2020 | *சைக்கோ* | அக்பர் |  |
| *வால்டர்* | ஈஸ்வர மூர்த்தி | } |  |

ராஜூ முருகன் இயக்கிய ஜோக்கர் திரைப்பட்டத்தில் நடித்துள்ளார். இத்திரைப்படம் 2016 இல் வெளிவந்தது.  

மிஷ்கின் இயக்கிய சைக்கோ திரைபடத்தில் (2020) நடித்துள்ளார்.
# செல்யூக் பேரரசு


செல்யூக் வம்சத்தின் செல்யூக் பெக் நிறுவ முயன்ற செல்யூக் பேரரசு அவரது மகன் துக்ருல் பெக் காலத்தில் 1037ஆம் ஆண்டு அமைக்கப்பட்டது.செல்யூக்கினர் பிளவுபட்டிருந்த கிழக்கு இசுலாமிய உலகை ஒற்றுமைப்படுத்தி முதலாம் மற்றும் இரண்டாம் சிலுவைப் போர்களில் முக்கியப் பங்காற்றினர். மிகவும் பாரசீக தாக்கம் கொண்ட பண்பாட்டையும் பாவித்த செல்யூக்கர்கள் **துருக்கிய-பாரசீக மரபை** வளர்த்தெடுத்தனர்.
# செதிலூரிகள்



**செதிலூரிகள்** (*scaled reptiles*, வகைப்பாடு: *Squamata*) என்பன வகைப்பாட்டியல் கோட்பாடுகளின் படி ஊர்வன வகுப்பில் உள்ள பல்லிகளும், பாம்புகளும் அடங்கும் வரிசை ஆகும். இந்த வரிசையிலேயே அதிக எண்ணிக்கையிலான உயிரினங்கள் உள்ளன.  

## வகைப்பாடு
இவ்வரிசையானது, மூன்று துணைவரிசைகளைக் கொண்டுள்ளது.அவை வருமாறு;-  
:* பல்லிகள் = :w:Lacertilia  
:* பாம்புகள் = :w:en:Serpentes  
:* புழுப்பல்லிகள் = :w:Amphisbaenia  
தற்கால வகைப்பாட்டியல் கோட்பாடுகளின் படி, இவை மாறுபடுகின்றன.  

## சிறப்பியல்புகள்
- சிறப்பு வாய்ந்த சதுரத் தொங்கெலும்பு இதன் உயிரினங்களில் உள்ளது. அது பாம்புகளில் தெளிவாகத் தெரிகிறது. இதன் மூலமே பாம்பானது, தனது வாயை மிக அகலமாகத் திறக்கும் திறனைப் பெற்றுள்ளது.
- ஆனால், இந்த எலும்பு, இவ்வரிசையின் மற்ற விலங்குகளில் வளர்நிலையில் மாறுபாட்டு காணப்படுகிறது.

## விக்கிக் காட்சியகம்
# சொல்புதிது

**சொல்புதிது** ஓர் இலக்கியச் சிற்றிதழ். 1998 முதல் 2004 வரை மும்மாதத்துக்கு ஒருமுறையாக வெளிவந்தது. ஜெயமோகன் இந்த இதழின் வழிகாட்டுநராக இருந்தார். முதலில் திருப்பூரில் இருந்து சூத்ரதாரியை ஆசிரியராகக் கொண்டு வெளிவந்தது. சூத்ரதாரி பின்னர் எம். கோபாலகிருஷ்ணன் என்ற பேரில் நாவலாசிரியராக ஆனவர். செந்தூரம் ஜெகதீஷ், க.மோகனரங்கன் ஆகியோர் இதன் பொறுப்பில் இருந்தார்கள். ஆறு இதழ்களுக்குப்பின் சூத்ரதாரி ஆசிரியர் பொறுப்பில் இருந்து விலகினார்  

பின்னர் சரவணன் ஆசிரியத்துவத்தில் இவ்விதழ் வெளிவந்தது. கடைசி மூன்று இதழ்கள் சதக்கத்துல்லா ஹசனீ ஆசிரியத்துவத்தில் வெளிவந்தன. மொத்தம் 14 இதழ்கள் வெளிவந்துள்ளன.  

சொல்புதிது இலக்கியம், தத்துவம் ஆகியவற்றுக்கு அதிக முக்கியத்துவம் அளித்து வெளிவந்தது. எழுத்தாளர்களின் படங்களை பெரிய அளவில் அட்டையில் போட்டு வெளிவந்த சிற்றிதழ் இது. கலைக்களஞ்சியம் அளவில் நூற்றுக்கும் மேற்பட்ட பக்கங்கள் கொண்டது. நித்ய சைதன்ய யதி, வேதசகாய குமார், அ. கா. பெருமாள் போன்றவர்கள் தொடர்ந்து எழுதினார்கள். ஒவ்வொரு இதழிலும் ஒரு புத்தகப்பகுதி இருந்தது.  

சொல்புதிது அ. முத்துலிங்கம், யுவன் சந்திரசேகர், பிரேம்-ரமேஷ் போன்றவர்கள் கதைகளை எழுதியிருக்கிறார்கள். தேவதேவன் சி மணி போன்றவர்களின் கவிதைகள் வெளிவந்தன. எம்.எஸ்.மொழியாக்கத்தில் முக்கியமான உலகச்சிறுகதைகள் அதில் வெளியாயின  

யோகி ராம் சுரத்குமார், சுந்தர ராமசாமி, ஜெயகாந்தன், அசோகமித்திரன், பாவண்ணன், யுவன் சந்திரசேகர், நீல. பத்மநாபன், பேராசிரிய ஜேசுதாசன், இசை ஆய்வாளர் நா. மம்முது போன்றோரின் மிக விரிவான பேட்டிகள் சொல்புதிதில் வெளிவந்தன. சொல்புதிது பேட்டிகள் ஜெயமோகன் - சூத்ரதாரி எழுதிய இலக்கிய உரையாடல்கள் என்ற நூலில் இடம்பெற்றுள்ளன  

## இணைப்புகள்
- சொல்புதிது பற்றி ஜெயமோகன்
# அனல்காற்று (நூல்)


**அனல்காற்று** ஜெயமோகன் எழுதிய தமிழ்ப் புதினம். 2009ல் அவரது இணையதளத்தில் தொடராக வெளிவந்தது. தமிழினி பதிப்பகத்தால் நூலாக வெளியிடப்பட்டது.  

## கதைக் களம்
அனல்காற்று பாலுறவுச் சிக்கலைப் பற்றிப் பேசும் நாவல். கதைநாயகன் அவனைவிட மூத்த, வயதுடைய தன் தாய்க்குத் தோழியாக இருக்கும் ஒரு பெண்ணிடம் பாலியல் தொடர்பு கொண்டிக்கிறான். அவனுக்கு இன்னொரு பெண்ணைத் திருமணம் முடிக்க அவன் தாய் முயல்கிறாள். அப்போது அவ்வுறவு பலவகையான உளவியல் நெருக்கடிகளுக்கு உள்ளாகிறது. மனித மனத்தின் பலவகையான நுட்பமான அறச் சிக்கல்களையும் தயக்கங்களையும் பற்றி இப்புதினம் பேசுகிறது.
# இந்திய உளவியல்சார் பாதுகாப்பு ஆராய்ச்சி நிறுவனம்

**இந்திய உளவியல்சார் பாதுகாப்பு ஆராய்ச்சி நிறுவனம்** (டிபென்ஸ் இன்ஸ்டிட்யுட் ஆப் சைகோலோஜிகல் ரிசேர்ச்; Defence Institute of Psychological Research) என்பது இந்திய நடுவண் அரசின் கீழ் அமைந்த பாதுகாப்பு ஆராய்ச்சி மற்றும் வளர்ச்சி அமைப்பு என்ற அமைப்பின் ஒரு அங்கமாகும். இந்நிறுவனம் தில்லியில் அமைந்துள்ளது. இந்தியாவின் பாதுகாப்பைக் கருதி உருவாக்கிய இந்த அமைப்பு இந்திய இராணுவத்திற்கான உளவியல் துறை சார்ந்த ஆராய்ச்சிகளில் ஈடுபட்டு வருகிறது. **இந்திய உளவியல்சார் பாதுகாப்பு ஆராய்ச்சி நிறுவனம்** நடுவண் அரசின் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் செயல்படும் உயிர் அறிவியல் இயக்குனரகத்தின் கட்டுப்பாட்டில் செயல்படுகிறது. தற்பொழுது இதன் இயக்குநராக டாக்டர் கே. இராமச்சந்திரன் செயல்பட்டு வருகிறார்.  

## வரலாறு

இந்திய இராணுவத்தில் பணிபுரிய அதிகாரிகளைத் தேர்ந்தெடுப்பதற்காக தேரா துண்ணில் (Dehra dun) ஒரு சோதனை நிறுவனம் 1943 ஆம் ஆண்டில் நிறுவப்பெற்றது. இந்தியா சுதந்திரம் பெற்ற பின்னால், இந்திய இராணுவத்தில் மாறுதல்கள் நிகழ்ந்தன. அப்பொழுது இந்திய இராணுவத்தில் சேர்ந்து பணிகள் புரிவதற்காக அதிகாரிகளைத் தெரிவு செய்து உளவியல் ஆராய்ச்சிகளைப் புரிவதற்கான நிலை ஏற்பட்டது. இதன் அடிப்படையில், இந்த தற்காலிக சோதனைக் குழு, உளவியல் ஆராய்ச்சி அலகாக பெயர் மாற்றம் கண்டது. அதிகாரிகளைத் தெரிவு செய்வதற்கு அறிவியல் சார்ந்த செயல்முறைகள் செயல்படுத்தப்பட்டன.போர் முறைகளில் பல் மாற்றங்கள் ஏற்பட்டதாலும், புதிய உத்திகளை கையாள வேண்டியதாலும், இந்த நிறுவனத்தின் பொறுப்புகள் மேலும் அதிகரித்தன.  

1962 ஆம் ஆண்டில், இந்த உளவியல் ஆராய்ச்சி அலகு மீண்டும் பெயர் மாற்றம் கண்டு, உளவியல்சார் ஆராய்ச்சி இயக்குனரகம் என்ற வகையில் அறியப்பட்டது. மன உறுதி, குழுக்களின் வினைவுறு திறன், தலைமை நடத்தை, இராணுவ அதிகாரிகள்-மாலுமிகளுக்கு இடையிலேயான இதர பிரச்சினைகள் ஆகியவற்றைப் பற்றி மேலும் அறிந்து கொள்ள ஆய்வுகள் இங்கு மேற்கொள்ளப்பட்டது. 1982 ஆம் ஆண்டில், இந்திய உளவியல்சார் பாதுகாப்பு ஆராய்ச்சி நிறுவனம் என்ற பெயரில் மீண்டும் மாற்றம் கண்டு, இந்திய அரசின் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் செயல்படத் துவங்கியது.  

## ஆராய்ச்சி

இந்திய உளவியல்சார் பாதுகாப்பு ஆராய்ச்சி நிறுவனம் மன உறுதி, குழுக்களின் வினைவுறு திறன், தலைமை நடத்தை, இராணுவ அதிகாரிகள்-மாலுமிகளுக்கு இடையிலேயான இதர பிரச்சினைகள், கொள்கையில் நம்பிக்கையுடன் செயல்படுதல், செய்யும் பணியில் மன நிறைவடைதல், உயரமான இடங்களினால் ஏற்படும் விளைவுகள், தன்முனைப்பாற்றல், மனோபாவம், உடல் அளவையியல், பொது மக்கள்-படைத்துறை இடையிலேயான உறவு முறைகள், பிரச்சினைகள் ஆகிய பல துறைகளில் ஆய்வுகளை மேற்கொண்டு வருகிறது.
# செர்போர்க் சண்டை



**செர்போர்க் சண்டை** (*Battle of Cherbourg*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் ஒரு பகுதியாகும். இதில் அமெரிக்க தரைப்படை நாசி ஜெர்மனியின் ஆக்கிரமிப்பில் இருந்த பிரான்சின் செர்போர்க் நகரைத் தாக்கிக் கைப்பற்றியது.  

பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. கடற்கரைப் பகுதிகள் கைப்பற்றப்பட்ட பின்னர் நேச நாட்டுப் படைகள் நார்மாண்டியின் உட்புறத்தை நோக்கி முன்னேறத் துவங்கின. செர்போர்க் நார்மாண்டியின் கோடென்டின் தீபகற்பத்தின் முனையிலிருந்த ஒரு துறைமுகக் கோட்டை நகரம். அடுத்த கட்ட முன்னேறத்துக்குத் தேவையான தளவாடங்களை இறக்குமதி செய்ய நேச நாட்டு உத்தியாளர்களுக்கு ஒரு ஆழ்நீர் துறைமுகம் தேவைபடடது. இதற்காக செர்போர்க் தேர்ந்தெடுக்கப்பட்டு அதனைக் கைப்பற்ற அமெரிக்க 7வது கோர் அனுப்பப்பட்டது. செர்பொர்க் நகரைத் தாக்கும் முன்னர் கோடெண்டின் தீபகற்பத்தின் வாயில் பகுதியை அமெரிக்க 101வது மற்றும் 82வது வான்குடை டிவிசன்கள் கைப்பற்றின. செர்பொர்க்கிற்குச் செல்லும் வழியிலிருந்த கேரன்டான் நகர் ஜூன் 14ம் தேதி வீழ்ந்தது. ஜூன் 18ம் தேதி அமெரிக்கப் படைப்பிரிவுகள் செர்போர்க்கை நோக்கி முன்னேறத் துவங்கின. 24 மணி நேர முன்னேற்றத்துக்குப் பின் நகரை அடைந்து முற்றுகையிட்டன. செர்போர்க்கில் அப்போது சுமார் 21,000 ஜெர்மானியக் காவல் படைகள் இருந்தன. ஆனால் அவற்றுக்குத் போதுமான அளவு தளவாடங்கள் இல்லை.  

சரணடைய மறுத்த ஜெர்மானியத் தளபதி கார்ல்-வில்லெம் வோன் ஷிலீபன் செர்போர்க் துறைமுகத்தைத் தகர்க்கும் பணிகளைத் துவங்கினார். ஜூன் 22ம் தேதி அமெரிக்கப் படைகள் செர்போர்க் மீதான தாக்குதலைத் தொடங்கின. நான்கு நாட்கள் கடும் சண்டைக்குப் பின் நகரின் முக்கிய அரண்நிலையான டு ரூல் கோட்டை அமெரிக்கர்களால் கைப்பற்றப்பட்டது. வோன் ஷிலீபனும் அமெரிக்கப் படைகளிடம் பிடிபட்டார். இதனால் செர்போர்க்கில் ஒருங்கிணைந்த ஜெர்மானிய எதிர்ப்பு முடிவுற்றது. அடுத்த சில நாட்களில் நகரின் பிற பகுதிகள் ஒன்றன் பின் ஒன்றாக சரணடைந்தன. ஜூலை 1ம் தேதி நகர் முழுவதும் அமெரிக்கர் வசமானது. இதற்குள் செர்போர்க் துறைமுகத்தை ஜெர்மானியர்கள் பெரிதும் நாசபடுத்தியிருந்தனர். துறைமுகத்தில் பல நீர் கண்ணி வெடிகளையும் நிறுவியிருந்தனர். துறைமுகத்தைச் செப்பனிட்டு வெடிகளை அகற்றி, சரக்குக் கப்பல் போக்குவரத்து துவங்க நேச நாட்டுப் படைகளுக்கு மேலும் ஒன்றரை மாத காலம் ஆயிற்று.  

## படங்கள்
# கேரன்டான்



**கேரன்டான்** (*Carentan*) பிரான்சில் உள்ள ஒரு சிறிய நகரம். பிரான்சு வடமேற்கு பகுதியில் நார்மாண்டி பிரதேசத்தில் உள்ள கோடெண்டின் தீபகற்பத்தில் அமைந்துள்ளது. சுமார் 6000 மக்கள் தொகை கொண்ட இந்நகரம் பிரான்சின் கம்யூன் வகை நிர்வாகப் பிரிவாகவும் உள்ளது. டூவ் ஆற்று முகத்துவாரப் பகுதியில் அமைந்துள்ள இத்துறைமுக நகரில் இரண்டாம் உலகப் போரின் போது அமெரிக்கப் படைகளுக்கும் நாசி ஜெர்மனியின் படைகளுக்கும் கடும் சண்டை நடந்தது.
# விக்கிப்பீடியா:உங்களுக்குத் தெரியுமா/2011

;டிசம்பர் 28, 2011  

;டிசம்பர் 21, 2011  

;டிசம்பர் 14, 2011  

;டிசம்பர் 7, 2011  

;நவம்பர் 30, 2011  

;நவம்பர் 23, 2011  

;நவம்பர் 16, 2011  

;நவம்பர் 9, 2011  

;நவம்பர் 2, 2011  

;அக்டோபர் 26, 2011  

;அக்டோபர் 19, 2011  

;அக்டோபர் 12, 2011  

;அக்டோபர் 5, 2011  

;செப்டம்பர் 28, 2011  

;செப்டம்பர் 21, 2011  

;செப்டம்பர் 14, 2011  

;செப்டம்பர் 7, 2011  

;ஆகஸ்டு 31, 2011  

;ஆகஸ்டு 24, 2011  

;ஆகஸ்டு 17, 2011  

;ஆகஸ்டு 10, 2011  

;ஆகஸ்டு 3. 2011  

;ஜூலை 27. 2011  

;ஜூலை 20. 2011  

;ஜூலை 13. 2011  

;ஜூலை 6. 2011  

;சூன் 29. 2011  

;சூன் 22. 2011  

;சூன் 15. 2011  

;சூன் 8. 2011  

;சூன் 1. 2011  

;மே 25. 2011  

;மே 18. 2011  

;மே 11. 2011  

;மே 04. 2011  

;ஏப்ரல் 27. 2011  

;ஏப்ரல் 20. 2011  

;ஏப்ரல் 13. 2011  

;ஏப்ரல் 06. 2011  

;மார்ச்சு 30. 2011  

;மார்ச்சு 23. 2011  

;மார்ச்சு 16. 2011  

;மார்ச்சு 9. 2011  

;மார்ச்சு 2. 2011  

;பெப்ரவரி 23, 2011  

;பெப்ரவரி 15, 2011  

;பெப்ரவரி 8, 2011  

;பெப்ரவரி 1, 2011  

;ஜனவரி 25, 2011  

;ஜனவரி 18, 2011  

;ஜனவரி 11, 2011  

;ஜனவரி 4, 2011